วีรยุทธ์ บินอับดุลเลาะมาน

สิบเอก วีรยุทธ์ บินอับดุลเลาะมาน (โค้ชแขก) เกิดเมื่อวันที่ 9 พฤศจิกายน พ.ศ. 2524 ที่กรุงเทพมหานคร เป็นผู้ฝึกสอนชาวไทย 

วีรยุทธ์เคยเป็นนักฟุตบอลของวิทยาลัยพลศึกษา จังหวัดชลบุรี เริ่มอาชีพผู้ฝึกสอนเมื่อปี 2549-2553 ที่สถาบันเจเอ็มจี อะคาเดมี่ อาร์เซนอล ไทยแลนด์ ในตำแหน่งผู้ช่วยผู้ฝึกสอน ต่อมาเมื่อปี 2554-2555 ในตำแหน่งหัวหน้าผู้ฝึกสอน อะคาเดมี่ กับสโมสรบุรีรัมย์ ยูไนเต็ด หลังจากนั้นในปี 2556 ได้ร่วมงานกับโค้ชแต๊ก อรรถพล บุษปาคม หัวหน้าผู้ฝึกสอนบุรีรัมย์ ยูไนเต็ด ในตำแหน่งผู้ช่วยผู้ฝึกสอนทีมชุดใหญ่ 

ต่อมาในปี 2557 รับตำแหน่งผู้ช่วยผู้ฝึกสอนกับบีอีซี เทโร ศาสน ร่วมงานกับ โจเซ่ อัลเวส บอจีส หัวหน้าผู้ฝึกสอนและอัฟราม แกรนท์ ผอ.ฝ่ายเทคนิคของสโมสร

ปี 2565 รับตำแหน่งผู้ช่วยผู้ฝึกสอนกับพีที ประจวบ ร่วมงานกับดุสิต เฉลิมแสน หัวหน้าผู้ฝึกสอน

ปี2566 รับตำแหน่งรักษาการผู้ฝึกสอนกับพีที ประจวบ

เกียรติประวัติ 
 ปี 2554 ชนะเลิศฟุตบอลโค้กคัพ รุ่นอายุไม่เกิน 19 ปี สโมสรบุรีรัมย์ ยูไนเต็ด (ผู้ช่วยผู้ฝึกสอน)
 ปี 2556 ชนะเลิศฟุตบอลชิงถ้วยพระราชทาน ก. และชนะเลิศฟุตบอลไพรมินิสเตอร์ คัพ รุ่นอายุไม่เกิน 18 ปี สโมสรบุรีรัมย์ ยูไนเต็ด (หัวหน้าผู้ฝึกสอน)
 ปี 2557 ชนะเลิศฟุตบอล TOYOTA LEAGUE CUP สโมสรบีอีซี เทโร ศาสน (ผู้ช่วยผู้ฝึกสอน)

อ้างอิง 

นักฟุตบอลชาวไทย
ผู้จัดการทีมฟุตบอลชาวไทย
มุสลิมชาวไทย
ชาวไทยเชื้อสายมลายู
ผู้จัดการทีมสโมสรฟุตบอลนนทบุรี ยูไนเต็ด
ผู้จัดการทีมสโมสรฟุตบอลลำปาง
ผู้จัดการทีมสโมสรฟุตบอลการท่าเรือ